यूपी में चल रहे सियासी घमासान के बीच सपा नेता और सीएम अखिलेश यादव के चाचा शिवपाल यादव एक बार फिर सामने आए हैं. बुधवार को एक इंटरव्यू में शिवपाल यादव ने अखिलेश-कांग्रेस की दोस्ती पर करारा प्रहार किया और अपने क्षेत्र जसवंत नगर में हुए चुनाव के दौरान अपने खिलाफ साजिश का भी आरोप लगाया. शिवपाल यादव ने कहा कि हर साजिश का जवाब मिलेगा. साथ ही शिवपाल यादव ने कहा कि वे कांग्रेस उम्मीदवारों के लिए प्रचार नहीं करेंगे.